¿Por qué ye polo que naguo?, de Candela Fernández Solís
#000003
Inaciu Galán presenta’l so primer llibru de narrativa nel #FormientuEnCasaFest
#000005
«Cartes nel horru (y delles hestories más)» ye’l primer llibru de Cuatro Gotes Ediciones con él estrénase la colección Enriqueta González Rubín
#000006
El periodista y escritor Inaciu Galán va presentar esti sábadu 21 de marzu’l so primer llibru de narrativa «Cartes nel horru (y delles hestories más)», editáu por Cuatro Gotes Ediciones. L’actu va celebrase de forma telemática dientro del ciclu cultural entamáu pola plataforma lliteraria embaxo’l títulu #FormientuEnCasaFest esti sábadu 21 a les 19 hores, nel Facebook de Formientu.
#000007
Tres recoyer la so obra poética en trés volúmenes, Inaciu Galán axunta agora en «Cartes nel horru (y delles hestories más)» los rellatos y microrrellatos qu’espublizó en revistes o colos qu’algamó premios nos últimos años, xunto a otros inéditos. Nesti llibru recuéyense pieces narratives escrites en momentos mui distintos y con temes estremaos, que van dende’l terror al amor, pasando pel rellatu hestóricu y la recopilación d’hestories populares, teniendo en común la busca d’un elementu sorpresivu pal llector. La obra ye la primera qu’edita la estaya editorial de Cuatro Gotes y estrena una colección de narrativa col nome de la primer narradora n’asturianu, Enriqueta González Rubín.
#000008
“El llibru taba yá impresu va unes selmanes y diba presentase nestes selmanes y paecióme que yera bona idea facelo d’esta forma, facer por siguir con cierta normalidá dientro de la dureza d’esta situación”, esplica Inaciu Galán.
#000009
Anque nun se pudo distribuyir a les llibreríes, el llibru ta yá a la venta a un preciu simbólicu 2,99 € na plataforma Kindle, d’Amazon col envís de facilitar l’accesu a la llectura nestes selmanes de reclusión pol andaciu de coronavirus .
#000010
Xixón entama Ente fueyes Ochobre Lliterariu
#000013